
AIŠKINAMASIS RAŠTAS
DĖL SAVIVALDYBĖS TARYBOS 2014 M. LAPKRIČIO 27 D. SPRENDIMO NR. 1-339 „DĖL VIEŠAME AUKCIONE PARDUODAMO PANEVĖŽIO MIESTO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO

2026 m. rugpjūčio 4 d.
Panevėžys

1. Sprendimo projekto tikslai ir uždaviniai: 
Siūloma išbraukti iš Viešame aukcione parduodamo Panevėžio miesto savivaldybės nekilnojamojo turto sąrašo (toliau – Sąrašas) per įvykusius viešuosius aukcionus parduotą nekilnojamąjį turtą, už kurį pirkėjai visiškai atsiskaitė ir kuris perduotas jų nuosavybėn.

2. Siūlomos teisinio reguliavimo nuostatos, laukiami rezultatai: 
Vadovaujantis Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1179, nekilnojamasis turtas iš Viešame aukcione parduodamo savivaldybės nekilnojamojo turto sąrašo išbraukiamas, kai jis yra parduotas aukcione ir aukciono laimėtojas yra įvykdęs visus įsipareigojimus pagal nekilnojamojo turto ir jam priskirto žemės sklypo pirkimo-pardavimo sutartis.

3. Lėšų poreikis ir šaltiniai: 
Savivaldybė išlaidų neturės.

4. Sprendimui priimti reikalingi pagrindimai, skaičiavimai ar paaiškinimai: 
Kai nekilnojamasis turtas nuosavybės teise priklauso savivaldybei, Sąrašą tvirtina Savivaldybės taryba.  

5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius.

